120. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 367 της 27/29 Ιουλ. 1988 (ΦΕΚ Α΄ 162) Τροποποίηση του μισθολογίου των υπαλλήλων του διπλωματικού κλάδου του Υπουργείου Εξωτερικών, καθώς και των υπαλλήλων της Ειδικής Νομικής Υπηρεσίας και της Ειδικής Νομικής Υπηρεσίας Ευρωπαϊκών Κοινοτήτων του Υπουργείου Εξωτερικών. Έχοντας υπόψη: 1.Τις παρ. 2, 3 και 4 του άρθρ. 131, καθώς και τη διάταξη του άρθρ. 76α, παρ. 3 (όπως αυτή προσετέθη με το άρθρ. 2, παρ. 3 του Νόμ. 1640/86, ΦΕΚ 121/Α΄) του Νόμ. 419/1976 «περί οργανισμού του Υπουργείου Εξωτερικών» (ΦΕΚ 221/Α΄). 2.Το άρθρ. 17, παρ. 1 του Νόμ. 754/1978 (ΦΕΚ 17/Α). 3.Την 475/1988 γνωμοδότηση του Συμβουλίου της Επικρατείας. Με πρόταση των Υπουργών Εξωτερικών και Οικονομικών, αποφασίζουμε: Άρθρ.1.-Ο βασικός μισθός των υπαλλήλων του διπλωματικού κλάδου του Υπουργείου Εξωτερικών καθορίζεται από 1.1.88 ως ακολούθως: Δραχ. Πρέσβης 106.000 Πληρεξούσιος Υπουργός Α΄ τάξεως 104.000 Πληρεξούσιος Υπουργός Β΄ τάξεως  98.000 Σύμβουλος Πρεσβείας Α΄ τάξεως  85.000 Σύμβουλος Πρεσβείας Β΄ τάξεως  71.000 Γραμματέας Πρεσβείας Α΄ τάξεως  64.000 Γραμματέας Πρεσβείας Β΄ τάξεως  56.000 Γραμματέας Πρεσβείας Γ΄ τάξεως  44.000 Ακόλουθος Πρεσβείας  37.000 Άρθρ.2.-Ο βασικός μισθός του επιστημονικού προσωπικού της Ειδικής Νομικής Υπηρεσίας και της Ειδικής Νομικής Υπηρεσίας Ευρωπαϊκών Κοινοτήτων του Υπουργείου Εξωτερικών καθορίζεται από 1.1.88 ως ακολούθως: Δραχ. Ειδικός Νομικός Σύμβουλος Α΄ τάξεως 104.000 Ειδικός Νομικός Σύμβουλος Β΄ τάξεως  98.000 Βοηθός Ειδικός Νομικός Σύμβουλος  85.000 Νομικός Συνεργάτης Α΄ τάξεως  71.000 Νομικός Συνεργάτης Β΄ τάξεως  64.000 Γραμματέας Ειδικής Νομικής Υπηρεσίας  56.000 Άρθρ.3.-Πέραν του κατά τα προηγούμενα άρθρα βασικού μηνιαίου μισθού εξακολουθούν να καταβάλλονται από 1.1.1988 και τα εξής επιδόματα: α)χρόνου υπηρεσίας, κατά τα οριζόμενα στο άρθρ. 9 του Νόμ. 1505/1984, β)οικογενειακών βαρών, υπολογιζόμενο στο βασικό μισθό του μισθολογικού κλιμακίου 24 του  Νόμ. 1505/1984, κατά τα οριζόμενα στο άρθρ. 11 του ίδιου νόμου, γ)εορτών Πάσχα και Χριστουγέννων και επίδομα αδείας, κατά τα οριζόμενα στο άρθρ. 13 του Νόμ. 1505/1984, δ)μεταπτυχιακών σπουδών, κατά τα οριζόμενα στο άρθρ. 12 του Νόμ. 1505/1984, υπολογιζόμενο στο βασικό μισθό του μισθολογικού κλιμακίου 28 του ιδίου νόμου, ε)επίδομα υπηρεσίας αλλοδαπής για τους υπηρετούντες στην εξωτερική υπηρεσία, σύμφωνα με τη διάταξη του άρθρ. 12 του Νόμ. 1256/1982, στ)τα επιδόματα των παρ. 6 και 7 του άρθρ. 131 του νόμ. 419/1976, ζ)επίδομα βιβλιοθήκης μόνο για τους στο άρθρ. 2 αναφερομένους υπαλλήλους, υπολογιζόμενο κατά τα οριζόμενα στο τελευταίο εδάφιο της παρ. 4 του άρθρ. 131 του Νόμ. 419/1976. Άρθρ.4.-Όλα τα άλλα επιδόματα που προβλέπονται για τους αναφερόμενους στα άρθρ. 1 και 2 του παρόντος δ/τος από γενικές ή ειδικές διατάξεις κατά την έναρξη της ισχύος του δ/τος αυτού, καθώς και το ποσό της ΑΤΑ που έχει διαμορφωθεί μέχρι 30.4.1984, με βάση τις αποδοχές τους της 30.4.88 καταργούνται. Επίσης καταργείται και το διορθωτικό ποσό. Άρθρ.5.-α)Η Αυτόματη Τιμαριθμική Αναπροσαρμογή από 1.1.1988 θα αρχίσει να υπολογίζεται από 1.5.1984 και μετά, σύμφωνα με το ποσοστό μεταβολής του δείκτη τιμών καταναλωτή και τους περιορισμούς που καθορίζονται κάθε φορά για τους λοιπούς μόνιμους δημόσιους διοικητικούς υπαλλήλους. β)Ως βάση υπολογισμού της ΑΤΑ για τους υπαλλήλους των άρθρ. 1 και 12 του παρόντος δ/τος κατά την πρώτη χορήγηση της την 1.5.1984 λαμβάνεται υπόψη ο βασικός μισθός, το επίδομα χρόνου υπηρεσίας, το επίδομα οικογενειακών βαρών, το τυχόν επίδομα μεταπτυχιακών σπουδών, τα επιδόματα των παρ. 6 και 7 του Νόμ. 419/76, το επίδομα βιβλιοθήκης και ως δείκτη τιμών καταναλωτή εκείνος που έχει καθορισθεί για το πρώτο τετράμηνο του έτους 1984. Από 1.9.1984 και μετά στη βάση υπολογισμού της ΑΤΑ προστίθεται και το ποσό της ΑΤΑ του προηγούμενου τετραμήνου. γ)Η Α.Τ.Α. του παρόντος άρθρου λαμβάνεται υπόψη για τον υπολογισμό των επιδομάτων εορτών και αδείας της παρ. γ του άρθρ. 3 του δ/τος αυτού. Άρθρ.6.-Η ισχύς του παρόντος αρχίζει από της δημοσιεύσεώς του στην Εφημερίδα της Κυβερνήσεως. (Μετά τη σελ. 160,082(α) Σελ. 160,083(β) Τεύχος 1097-Σελ. 15 Προσωπικό 40.Α.θ.120